  Майя Бывальцева Удмуртилэн шоркарысьтыз муниципал лыдӟетъюртъёс вань мылкыд карисьёсты «Книгаез яратыса кузьма» («Дарите книги с любовью») огъяросси ужрадэ пыриськыны ӧтё. Со сярысь Ижкарлэн пресс-службаез ивортэ. Ужрадэ пыриськон понна матысь лыдӟиськонние котькыӵе нылпи книгаез ваёно, мылкыд каремъя книгае умой сӥзёнъёсын яке литератураысь яратоно веранэн (цитатаен) закладка кельтыны яра. 14-тӥ тулыспалэ, Книга кузьманъя дунневыл нуналэ, ваньзэ люкам книгаосты мерлыко ужъюртъёсы (интернатъёсы, нылпи юртъёсы) сётозы. Книга кузьманъя дунневыл нуналлэн валтӥсь ужпумез – быдэс дуннеысь адямиослы ог-огзылы умой книга кузьманы мылкыд сётон, кагазлэсь книга туала улонлы тупась кузьым луэ но ивортодэт технологиослэн вакытазы но дунлыксэ уг ышты шуыса возьматон. Ватсан «Книгаез яратыса кузьма!» огъяроси ужрад кунамы куинетӥзэ ортчоз ни. 2018-тӥ арын Россиысь 60-лэсь трос улосвылъёсысь 2 сюрс пала лыдӟиськонниос акцие пыриськизы. 40 сюрс котыр книга люказы но пӧртэм огзеяськонъёсы сётӥзы.  Тегъёс: Мерлык Ижкар Удмуртия книгаос лыдетъюрт  